****

**สาส์นอภิบาล เลขที่ สสท. 070/2021**

**จาก สภาบิชอปคาทอลิกแห่งประเทศไทย**

***เรื่อง การมีส่วนร่วมในกระบวนการซีนอด ค.ศ. 2021 – ค.ศ. 2023 (ฉบับที่ 2)***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***เจริญพรมายัง พระคุณเจ้า บาดหลวง นักบวชชายหญิง และประชาสัตบุรุษ***

1.สืบเนื่องมาจากสาส์นอภิบาลฯ ฉบับที่ 1 ออกเมื่อวันอาทิตย์ที่ 15 สิงหาคม ค.ศ. 2021 เกี่ยวกับซีนอด ค.ศ. 2021 - ค.ศ. 2023 ภายใต้หัวข้อ “**พระศาสนจักรที่จะก้าวเดินไปด้วยกัน” (Synodality) กล่าวคือ *การเป็นเอกภาพ การมีส่วนร่วม และการทำพันธกิจ*** เพื่อให้การก้าวเดินไปด้วยกันในความเป็นหนึ่งเดียวและอย่างมีประสิทธิผลไปสู่เป้าหมาย จึงจำเป็นต้องมี “**เข็มทิศ และป้ายชี้ทาง**” เพื่อเป็นแสงสว่างนำทาง**ประชากรของพระเจ้า**ในการก้าวเดินอย่างกลมกลืนกัน สาส์นอภิบาลฉบับที่ 2 จึงขอนำเสนอกระบวนการซีนอดที่จะใช้เวลาสามปีอย่างต่อเนื่องกัน (ค.ศ. 2021-ค.ศ.2023) และขั้นตอนการกระทำซีนอด โดยเฉพาะช่วงเวลาที่สอดคล้องกันในสามระดับ คือ ระดับพระศาสนจักรท้องถิ่น (เขตศาสนปกครอง) ระดับภาคพื้นทวีป และระดับสากล

**2. ภาพรวมของกระบวนการซีนอด และช่วงเวลา (Timelines) ทั้งสามระดับตามที่สำนักเลขาธิการซีนอดของบรรดาบิชอป กรุงโรม (Secretariat of Synod of Bishops, Rome) ได้นำเสนอมีดังต่อไปนี้**

**ขั้นตอนที่ 1 ระดับพระศาสนจักรท้องถิ่น (แต่ละเขตศาสนปกครอง)**  
**และสภาวะอันแท้จริงในชีวิตพระศาสนจักรส่วนต่าง ๆ**  
**ตุลาคม 2021 - เมษายน 2022**

|  |  |  |
| --- | --- | --- |
| ***สำนักเลขาธิการ*** ***เพื่อสมัชชาซีนอด*** ***ของบรรดาบิชอป กรุงโรม*** | ***พระศาสนจักรท้องถิ่น และ***  ***องค์กร/หน่วยงานต่าง ๆ ของ***  ***พระศาสนจักร*** | ***สภาบิชอปคาทอลิกฯ***  ***(หรือสภาซีนอดของพระศาสนจักรจารีตตะวันออก)*** |
| * การจัดเตรียมเอกสารต่างๆ * แบบสอบถามต่าง ๆ * คู่มือเพื่อการประชุมปรึกษาหารือ (Vade-mecum) **กันยายน 2021** |  |  |
|  | * แต่งตั้งผู้ประสานงานระดับเขตศาสนปกครอง * แต่งตั้งสมาชิกคณะทำงาน (ก่อน **ตุลาคม 2021**) | * แต่งตั้งผู้ประสานงานสำหรับ   สภาบิชอปคาทอลิกฯ   * แต่งตั้งคณะทำงานระดับสภาฯ(ก่อน **ตุลาคม 2021**) |
| * ประชุมปรึกษาหารือกับสมณกระทรวงต่าง ๆ ของโรมันคูเรีย * ประชุมปรึกษาหารือกับสหพันธ์ของมหาอธิการนักบวชระดับสากลและกับอธิการเจ้าคณะของชีวิตผู้ถวายตัวแล้ว * ประชุมปรึกษาหารือกับสมาพันธ์ของบรรดาฆราวาส * ประชุมปรึกษาหารือกับคณะของสถาบันอุดมศึกษา และมหาวิทยาลัยต่าง ๆ | * ส่งเสริมและบริหารจัดการเพื่อการประชุมปรึกษาหารือกับบรรดาประชากรพระเจ้า หรือประชาสัตบุรุษ   (พระศาสนจักรท้องถิ่นหรือเขตศาสนปกครองต้อง  สร้างกระบวนการนี้ และถ้า  เป็นไปได้ควรมีการสานเสวนา  ในสภาบิชอปคาทอลิกฯ) |  |
|  | * การประชุมซีนอดล่วงหน้า (Pre-synodal meeting) เพื่อการพิเคาะห์ไตร่ตรองในระดับเขตศาสนปกครอง   (หลังจากการปรึกษาหารือกับประชากรพระเจ้า กล่าวคือประชาสัตบุรุษ) |  |
|  | * ส่งมอบเอกสารที่ได้สังเคราะห์จากการระดมความคิดในระดับเขตศาสนปกครองไปยังสำนักเลขาธิการสมัชชาซีนอดของบรรดาบิชอป ( กรุงโรม) โดยส่งให้สภาบิชอปคาทอลิกฯ เพื่อแยกแยะไตร่ตรอง   (การกำหนดวันเวลาในการมอบส่งเอกสารสังเคราะห์ ขอให้อยู่ในดุลพินิจของสภาบิชอปฯ) | * การแยกแยะไตร่ตรองของสภาบิชอปคาทอลิกฯ กล่าวคือ จากเอกสารสังเคราะห์ที่ได้จากการระดมความคิดและส่งมาจากพระศาสนจักรท้องถิ่น นั่นคือจากแต่ละเขตศาสนปกครอง   (สภาบิชอปคาทอลิกฯ เป็นผู้จัดเตรียมกระบวนการนี้) |
|  |  | * การมอบส่งเอกสารสังเคราะห์จากสภาบิชอปคาทอลิกฯ ไปยังสำนักเลขาธิการสมัชชาซีนอดของบรรดาบิชอป (กรุงโรม)   (**เมษายน 2022**) |
| * ร่างครั้งที่หนึ่ง คู่มือแนวทางเพื่อเตรียมการเข้าสมัชชาซีนอดเรียกว่า ***Instrumentum Laboris***   (**กันยายน 2022**) |  | * แต่งตั้งผู้แทนของประเทศเพื่อที่จะเข้าร่วมสมัชชาซีนอดสมัยสามัญครั้งที่ 16 ที่กรุงโรม |

**ขั้นตอนที่ 2 การประชุมระดับภาคพื้นทวีป**  
**กันยายน 2022 - มีนาคม 2023**

|  |  |
| --- | --- |
| ***สำนักเลขาธิการเพื่อสมัชชาซีนอด***  ***ของบรรดาบิชอป (กรุงโรม)*** | ***การรวมกลุ่มองค์กรระดับนานาชาติ***  ***ของสภาบิชอปคาทอลิกต่าง ๆ*** |
| * กระจายร่างที่หนึ่ง คู่มือแนวทางเพื่อการเข้าประชุมซีนอด หรือเรียกว่า "Instrumentum Laboris "   (**กันยายน 2022**) | * แต่งตั้งผู้รับผิดชอบในภาคพื้นทวีป   (บุคคลอ้างอิง)   * ความเป็นไปได้ในการแต่งตั้งคณะทำงาน   (ก่อน **กันยายน 2022**) |
|  | * การแยกแยะไตร่ตรองจากการประชุมในระดับภาคพื้นทวีป (องค์กรระดับนานาชาติของสภาบิชอปฯ เช่น FABC เป็นผู้ตัดสินใจในกระบวนการ) |
| * การประชุมระดับนานาชาติระหว่างบรรดาผู้ชำนาญการพิเศษหรือผู้ทรงคุณวุฒิ |  |
|  | * การยกร่างเอกสารขั้นสุดท้าย (final doccument)   (ก่อน **มีนาคม 2023**) |
|  | * การส่งส่งเอกสารไปยังสำนักเลขาธิการสมัชชาซีนอดของบรรดาบิชอป กรุงโรม   (**มีนาคม 2023**) |
| * ร่างครั้งที่สอง คู่มือแนวทางเพื่อเตรียมการเข้าประชุมซีนอด "Instrumentum Laboris"   (**มิถุนายน 2023**) |  |

**ขั้นตอนที่ 3 การประชุมระดับพระศาสนจักรสากล**

**ตุลาคม 2023**

|  |
| --- |
| * **ประชุมซีนอดสมัยสามัญ ครั้งที่ 16 ของบรรดาบิซอป กรุงโรม**   **(XVI Ordinary General Assembly of the Synod of Bishops)**  **(ตุลาคม 2023)** |

**3. สำหรับภาพรวมของขั้นตอนและระยะเวลาในการมีส่วนร่วมการประชุมซีนอดของพระศาสนจักรท้องถิ่นในประเทศไทย คือการก้าวเดินไปด้วยกันของแต่ละเขตศาสนปกครอง (สังฆมณฑล) ทั้ง 11 เขต และสภาบิชอปคาทอลิกแห่งประเทศไทย (CBCT) ซึ่งกำหนดแผนดำเนินงานในแต่ละเดือน ดังต่อไปนี้**

|  |  |
| --- | --- |
|  | |
| **เขตศาสนปกครองทั้ง 11 เขต**  **ในประเทศไทย (สังฆมณฑล)** | สภาบิชอปคาทอลิกแห่งประเทศไทย  Catholic Bishops’ Conference of Thailand (CBCT) |
| **เดือน มิถุนายน ค.ศ. 2021** | |
| **8 มิ.ย. 21** - ประชุม CBCT (ครั้งที่ 1) ปรึกษาหารือกระบวนการจัดประชุมซีนอด 3 ระดับฯ | |
| **19 มิ.ย. 21** | - สำนักนโยบายเตรียมกระบวนการประเมินผล 5 ปี การประยุกต์กฤษฎีกาสมัชชาใหญ่ ค.ศ. 2015 |
| **24 มิ.ย. 21** - ประชุม CBCT ปรึกษาหารือกระบวนการจัดประชุมครั้งที่ 2 | |
| **เดือน กรกฎาคม ค.ศ. 2021** | |
| **1-15 ก.ค. 21** - แต่งตั้งผู้รับผิดชอบของแต่ละเขตศาสนปกครอง  - แต่งตั้งทีมทำงานของแต่ละเขตศาสนปกครอง  - ประชุมทีมทำงานระดับเขตศาสนปกครอง  - กำหนดภาพรวมกระบวนการซีนอดของเขตศาสนปกครอง(Diocesan Synod) | - แต่งตั้งผู้ประสานงานของสภาบิชอปคาทอลิกฯ  ก่อนเดือนตุลาคม 2021  - (ได้ดำเนินการแล้ว CBCT เลือกและแต่งตั้ง *มงซินญอร์ วิษณุ ธัญญอนันต์* ทำหน้าที่นี้ ได้แจ้งไปทางกรุงโรมแล้ว)  - สำนักนโยบายทำความเข้าใจกับ 11 เขตศาสนปกครองกระบวนการประเมินผลกฤษฎีกาสมัชชาใหญ่ ฯ  - แต่งตั้งทีมทำงานของสภาบิชอปคาทอลิกฯ  ก่อนเดือนตุลาคม 2021(ควรทำทันที) โดยเร็วที่สุด |
| **16-31 ก.ค. 21** - สำนักนโยบายช่วยสนับสนุน 11 เขตศาสนปกครอง ในการประเมินผลกฤษฎีกาฯ  - จัดทำบทสรุปของ CBCT จากการประเมินผลกฤษฎีกาฯ |
| **เดือน สิงหาคม ค.ศ. 2021** | |
| **1-15 ส.ค. 21** - ทุกเขตศาสนปกครองจัดเตรียมซีนอดของแต่ละเขตฯ (ซักซ้อม ทำความเข้าใจทีมงานซีนอดและสมาชิกฯ)  - ทุกเขตศาสนปกครองคัดสรรจากประชากรของพระเจ้าในพระศาสนจักรท้องถิ่นคือแต่ละเขตศาสนปกครอง  - แต่งตั้งเป็นสมาชิกซีนอดแต่ละเขตศาสนปกครอง พร้อมทำความเข้าใจและแจ้งให้ทราบล่วงหน้าถึงบทบาทหน้าที่และกำหนดการต่าง ๆ ของการประชุมฯ  - สมาชิกซีนอดเขตศาสนปกครอง ประกอบด้วย ผู้แทนคริสตชนฆราวาส ผู้แทนนักบวชผู้ถวายตัวและธรรมทูต รวมทั้ง ผู้แทนบาดหลวงในเขตศาสนปกครองตามอัตราส่วนที่เหมาะสม  **16-31 ส.ค. 21** - จัดทำเอกสารแนวทางแบบสอบถาม (Lineamenta) | * สภาบิชอปคาทอลิกฯ คอยให้ความช่วยเหลือสนับสนุน เขตศาสนปกครองทั้ง 11 เขต ตลอดกระบวนการของ ซีนอดของเขตศาสนปกครองต่าง ๆ * ทีมงานสภาบิชอปคาทอลิกฯ จัดแปลเอกสารเตรียมประชุม (แบบสอบถาม คู่มือการประชุมซีนอด) ทันทีเมื่อได้รับจากสำนักเลขาธิการซีนอด กรุงโรม เพื่อส่งต่อให้แต่ละเขตศาสนปกครอง เพื่อนำไปดำเนินการต่อไป |
| **เดือน กันยายน ค.ศ. 2021** | |
| **1-15 ก.ย. 21** - แต่ละเขตศาสนปกครองจัดส่งเอกสารเตรียมประชุมซีนอดและแบบสอบถาม(Lineamenta) ไปยังสมาชิกซีนอดของเขตศาสนปกครอง  **16-30 ก.ย. 21** - เขตศาสนปกครองดำเนินกระบวนการสอบถามความคิดเห็นจากประชากรของพระเจ้า โดยผนวกผลสำรวจความคิดเห็นเพิ่มเติมในประเด็นต่าง ๆ จากเอกสารที่มาจากกรุงโรม  - ทีมซีนอดเขตศาสนปกครองจัดเตรียมเอกสารประกอบการประชุม (Instrumentum Laboris) ของแต่ละเขตศาสนปกครอง สำหรับใช้ระหว่างการประชุมซีนอดเขตศาสนปกครอง |  |
| **เดือน ตุลาคม ค.ศ. 2021** | |
| **1-15 ต.ค. 21** - ส่งเอกสารประกอบการประชุม (Instrumentum Laboris) ให้สมาชิกสมัชชาฯ ของแต่ละเขตศาสนปกครอง  - สมาชิกสมัชชาฯศึกษาทำความเข้าใจเอกสารประกอบการประชุมฯของแต่ละเขตศาสนปกครอง | **เสาร์ที่ 9 หรือ อาทิตย์ที่ 10 ต.ค 21**  - สภาบิชอปคาทอลิกฯ จัดพิธีร่วมใจกับพระสันตะปาปาในการเปิดซีนอดสากล:  - ทางเลือกที่ 1 ในกรณีที่สถานการณ์เอื้ออำนวยให้จัดได้จัดที่อาสนวิหารอัสสัมชัญ (ขอพระคุณเจ้าทุกท่านจัดเวลาว่างไว้ล่วงหน้า)  - ในกรณีที่ 2 สถานการณ์ไม่เอื้ออำนวยให้จัดรวมกันได้ แต่ละเขตศาสนปกครองจัดพิธีร่วมใจเป็นหนึ่งเดียวกับพระสันตะปาปาฟรานซิส ในรูปแบบใดแบบหนึ่งที่เหมาะสม |
| **9-10 ต.ค. 21** - สันตะปาปาฟรานซิสเปิดการประชุมซีนอดอย่างเป็นทางการที่กรุงโรม |
| **17 ต.ค. 21** (วันอาทิตย์ที่ 17 ต.ค. ตรงกับวันมิสซัง หรือวันประกาศข่าวดีสู่ปวงชน)  - แต่ละเขตศาสนปกครองเปิดการประชุมซีนอดเขตศาสนปกครอง |
| **18-23 ต.ค. หรือ 25-30 ต.ค. 2021**  - ประชุมซีนอดเขตศาสนปกครอง |
| **เดือน พฤศจิกายน ค.ศ. 2021** | |
| **1-6 พ.ย. 21** - ทีมงานสรุป “ข้อเสนอ”  - ยกร่าง “ข้อเสนอเพื่อการลงมติ” (**Propositiones**)  **8-10 พ.ย. 21** - ส่งร่าง “ข้อเสนอ” (**Propositiones**) ให้สมาชิกซีนอดเพื่อไตร่ตรองเพื่อเตรียมการลงคะแนนเสียง  - จะไม่มีการแก้ไขเนื้อหาของ “ข้อเสนอ” นี้จากสมาชิกซีนอดฯ อีก  **13 พ.ย. 21** - วันประชุมลงมติสมาชิกซีนอดเขตศาสนปกครอง |  |
| **15 พ.ย. 21** - สรุปผลคะแนนการลงมติ  **16-20 พ.ย. 21** - บิชอปพิจารณา “ข้อเสนอ” (**Propostiones**) ที่กำกับมาด้วยคะแนนเสียงจากสมาชิกซีนอดฯ ในแต่ละประเด็น  - บิชอปแสดงความคิดเห็นของท่านต่อข้อเสนอทั้งหมดนั้น  **22 พ.ย.-11 ธ.ค. 21** - ทีมงานที่บิชอปแต่งตั้งทำการยกร่างกฤษฎีกาซีนอดของแต่ละเขตศาสนปกครอง |  |
| **เดือน ธันวาคม ค.ศ. 2021** | |
| **13-31 ธ.ค. 21** - บิชอปพิจารณาร่างกฤษฎีกาซีนอดเขตศาสนปกครอง  - ทีมงานจัดแปลเป็นภาษาอังกฤษ (ในกรณีที่ต้องส่งกรุงโรม) |  |
| **เดือน มกราคม - กุมภาพันธ์ ค.ศ. 2022** | |
| **1-15 ม.ค. 22** - ปรับปรุงแก้ไข (ในกรณีจำเป็น)  - บิชอปประกาศรับรองกฤษฎีกาซีนอดเขตศาสนปกครอง |  |
| 16 ม.ค. 22 - ส่ง สำนักเลขาธิการสภาบิชอปคาทอลิกฯ  - กำหนดเวลานี้ จะต้องถือว่ามีความสำคัญเป็นอย่างยิ่ง เพื่อให้ทีมงานของ CBCT  มีเวลาเพียงพอสำหรับทำบทสรุปรวม (Synthesis) การทำซีนอดขั้นตอนที่หนึ่งได้อย่างดีมีคุณภาพ และสามารถส่งให้บิชอปทุกท่านมีโอกาสอ่านไตร่ตรองเตรียม ความคิดเห็นของแต่ละท่านมาในการประชุมสภาบิชอปคาทอลิกฯ ทั้งในประเด็นที่เห็นด้วย ไม่เห็นด้วย รวมทั้งข้อเสนอแก้ไขเป็นลายลักษณ์อักษรล่วงหน้าก่อนวันประชุมสภาฯ | **17 ม.ค.-12 ก.พ. 22 (1 เดือน)**  - คณะกรรมการซีนอดสภาบิชอปคาทอลิกประเทศไทย เพื่อสังเคราะห์ (Synthesis) ระดับสภาบิชอปคาทอลิกแห่งประเทศไทย |
| *ปล. ปกติการประชุมสภาบิชอปสมัยสามัญครั้งที่ 1*  *ของแต่ละปีกระทำในเดือนมีนาคม อาจจะขอเวลาเพิ่มขึ้น* |
|  |
| **เดือน กุมภาพันธ์ - มีนาคม ค.ศ. 2021** | |
| 14 ก.พ.-13 มี.ค. 22 -บิชอปสมาชิกสภาบิชอปคาทอลิก ฯ แต่ละท่านพิจารณาเอกสารผลการประชุมซีนอดเขตศาสนปกครองต่าง ๆ ในประเทศไทย |  |
| 14-18 มี.ค. 22 - ประชุมสภาบิชอปสามัญประจำปี สมัยที่ 1 พิจารณาและลงมติรับรองเอกสาร (ร่างที่ 1) เพื่อสังเคราะห์ผลรวมการประชุมซีนอดเขตศาสนปกครองต่าง ๆ ในประเทศไทย (พร้อมกับประเด็นที่จะต้องปรับปรุงแก้ไข) และวาระปกติของสภาฯ |  |

|  |  |
| --- | --- |
| **ศุกร์เย็น หรือ เสาร์เช้า 19 มี.ค. 22**  - ปิดประชุมสภาฯ พร้อมกับจัดพิธีบูชาขอบพระคุณฉลองพระสันตะปาปาฟรานซิส (ประสานงานกับพระสมณทูต)  **20-25 มี.ค. 22** - คณะกรรมการซีนอดสภาบิชอปแก้ไขการปรับปรุงเปลี่ยนแปลงเอกสาร (ร่างที่ 1) ซีนอดของสภาบิชอปคาทอลิกฯ ตามมติของสภาบิชอปคาทอลิกฯ  **วันเสาร์ที่ 26 มี.ค. 22** - ประธานสภาฯลงนามรับรอง | |
| **27-31 มี.ค 22** - จัดส่งเอกสารผลการประชุมซีนอดเขตศาสนปกครองจากสภาบิชอปคาทอลิกแห่งประเทศไทยไปยังสำนักเลขาธิการ FABC  - จัดส่งเอกสารดังกล่าวไปยังสำนักเลขาธิการ Synod of Bishops, Rome. | - ส่งถึงเอกสารไปยัง FABC วันที่ 31 มีนาคม 2022  - ส่งถึงไปยัง กรุงโรม วันที่ 31 มีนาคม 2022 |
| **31 มี.ค. 22** - สิ้นสุดกระบวนการประชุมซีนอดของพระศาสนจักรท้องถิ่นในประเทศไทย ทั้ง 11 เขตศาสนปกครอง (สังฆมณฑล) ร่วมกับสภาบิชอปคาทอลิกแห่งประเทศไทย (CBCT) | |

4| 10-07-2021

นี่คือกระบวนการและขั้นตอนของซีนอด ค.ศ. 2021- ค.ศ. 2023 ภาพรวมของตารางเวลาทั้งของระดับสากลและระดับพระศาสนจักรท้องถิ่นหรือแต่ละเขตศาสนปกครองเป็นเสมือน “**เข็มทิศและป้ายชี้ทาง**” ซึ่งอาจจะมีการปรับเปลี่ยนได้ถ้าหากมีความจำเป็นเพื่อความเหมาะสมตามสถานการณ์ในขณะที่พวกเราเข้าสู่กระบวนการในการก้าวเดินไปพร้อม ๆ กัน

อย่างไรก็ตามสภาบิชอปคาทอลิกแห่งประเทศไทยขอเน้นย้ำอีกครั้งว่าเพื่อให้เกิดการปรึกษาหารือและการไตร่ตรอง จากคริสตชนทุกระดับ เป้าหมายของซีนอดคือ **“การรับฟังกันและกัน นั่นคือทุกคนฟังเสียงพระจิต”**

จึงขอเชิญชวนพี่น้องคริสตชนคาทอลิกทุกท่านได้มีส่วนร่วมในการทำซีนอดครั้งนี้ ด้วยการภาวนา การแสดงความคิดเห็น ข้อเสนอแนะ ขอให้แต่ละบุคคลมีส่วนร่วมในการประชุมตามบทบาทหน้าที่ที่ตนได้รับ เพื่อพวกเราจะได้มีส่วนร่วมก้าวเดินไปด้วยกันอย่างแท้จริงกับบรรดาคริสตชนทั่วโลกและกับพระสันตะปาปา

ขอพระเยซูคริสต์ผู้ทรงกลับคืนพระชนม์ชีพ โดยคำเสนอวิงวอนของพระแม่มารีย์ มารดาของพระศาสนจักร และนักบุญโยเซฟได้โปรดเมตตาพิทักษ์คุ้มครองพวกเราทุกคนให้มีสุขภาพที่ดี ปลอดภัยจากการแพร่เชื้อโรคระบาด และเปี่ยมล้นด้วยความปีติยินดีเพื่อการก้าวเดินไปด้วยกันในแสงสว่างขององค์พระจิต


ออกไว้ ณ วันที่ 8 กันยายน ค.ศ. 2021 วันฉลองมารีย์สมภพ



(*พระคาร์ดินัล ฟรังซิสเซเวียร์ เกรียงศักดิ์ โกวิทวาณิช*)

อาร์ชบิชอปประมุขแห่งอัครเขตศาสนปกครองกรุงเทพฯ

และ ประธานสภาบิชอปคาทอลิกแห่งประเทศไทย



(*บิชอปฟรังซิส เซเวียร์ วีระ อาภรณ์รัตน์*)

ประมุขแห่งเขตศาสนปกครองเชียงใหม่

และเลขาธิการสภาบิชอปคาทอลิกแห่งประเทศไทย